**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 03.09.2017, ora 08.00 – 04.09.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.09.2017, ora 07.00**

**RÂURI**

**Debitele au fost în general în creştere** ca urmare a precipitaţiilor căzute în interval şi propagării, exceptând cursul Siretului şi râurile din bazinele Bârladului, Prutului şi râurile din Dobrogea, unde au fost relativ staţionare.

 Debitele se situează în general la valori cuprinse între 30-90% din mediile multianuale lunare, mai mari pe Teleorman, Sabar, bazinul superior al Ialomiței și mai mici pe râurile din bazinele: Crasna superioară, Râul Doamnei, Tazlău, pe cursul superior al Siretului, pe afluenții Prutului și pe unele râuri din bazinele Someșului, Mureșului și Oltului.

 În interval, s-a situat peste **COTA DE ATENŢIE** râul Fântâna-Galbenă la sh. Stâna de Vale (50+8)-jud. BH.

În interval au fost emise patru **ATENȚIONĂRI HIDROLOGICE** pentru fenomene imediate.

Nivelurile pe râuri la staţiile hidrometrice se situează sub **COTELE DE ATENŢIE.**

**Debitele vor fi în general în creștere prin propagare**, exceptând cursurile superioare ale Someşului, Crasnei, Barcăului, Crişurilor, Mureşului, Târnavelor, Begăi, Timişului, Cernei, Jiului, Oltului, Argeşului, Ialomiţei, Trotuşului, Putnei, Rm. Sărat şi Buzăului, unde vor fi în uşoară scădere.

Pe cursul Siretului şi râurile din bazinele Bârladului, Prutului şi pe cele din Dobrogea, debitele vor fi relativ staţionare.

 Sunt posibile scurgeri pe versanţi, torenţi, pâraie şi creşteri de niveluri şi debite pe unele râuri din zonele de deal şi de munte din jumătatea de nord a ţării datorită precipitațiilor prognozate.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

**Debitul la intrarea în ţară (secţiunea Baziaş) în intervalul 03 – 04.09.2017 a fost staţionar, având valoarea de 2700 m3/s**, situându-se sub media multianuală a lunii septembrie (3750 m3/s).

 În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (2700 m3/s).**

În aval de Porţile de Fier debitele vor fi în creştere la Gruia şi în scădere pe sectorul Calafat – Tulcea.

**2.** **Situaţia meteorologică în intervalul 03.09.2017, ora 09.00 – 04.09.2017, ora 06.00**

**ÎN ŢARĂ**

**A.N.M.** a emis în data de 03.09.17, o Informare **Meteorologică şi o Atenţionare cod galben**, vizând**: instabilitate atmosferică şi cantităţi de apă însemnate**, conform cărora:

**MESAJ 1: Informare meteorologică:** În intervalul de valabilitate, 03.09.2017, ora 10 – 04.09.2017, ora 09, vor fi perioade cu instabilitate atmosferică accentuată și ploi însemnate cantitativ în sudul, centrul și nordul țării, precum și în zonele de deal și de munte. Vor fi descărcări electrice frecvente, averse, izolat grindină şi intensificări ale vântului ce pot lua aspect de vijelie. În intervale scurte de timp sau prin acumulare se vor înregistra cantităţi de apă ce vor depăşi local 20 l/mp şi pe arii restrânse 30 l/mp.

 În noaptea de duminică spre luni (3/4 septembrie) aria precipitațiilor se va restrânge treptat spre regiunile nordice

*Notă: În după-amiaza zilei de duminică vremea se va menţine călduroasă în sud-estul teritoriului, în timp ce în rest temperaturile vor fi în scădere. Luni, răcirea vremii va cuprinde toată ţara.*

**MESAJ 2: Atenţionare Meteorologică: COD GALBEN:** În intervalul de valabilitate: 03.09.2017, ora 15.00 – 04.09.2017, ora 03.00, În Maramureș, nordul Crișanei, cea mai mare parte a Transilvaniei, nordul și estul Olteniei, în Muntenia și sudul Moldovei, disconfortul termic va crește, iar maximele termice se vor situa între 35 și 37 de grade.

***Notă:*** *În Oltenia, Transilvania, local în Muntenia și nordul Moldovei, precum și în zona de munte vor fi averse torențiale, vijelii și căderi de grindină, iar cantităţile de apă vor depăşi pe arii extinse 25 l/mp şi izolat 40...50 l/mp.*

Aceaste mesaje de Informare meteorologică şi Atenţionare meteorologică au fost transmise de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 de prefecturi)*–

- *Alba, Argeş, Bacău, Bistriţa-Năsăud, Braşov, Buzău, Cluj, Covasna, Dâmboviţa, Dolj, Giurgiu, Gorj, Harghita, Hunedoara, Maramureş, Mehedinţi, Mureş, Neamţ, Olt, Prahova, Sibiu, Suceava, Teleorman, Vâlcea şi Vrancea (25 de prefecturi) - COD GALBEN*.

**Vremea a devenit instabilă şi s-a răcit** în majoritatea regiunilor, dar mai accentuat în cele vestice, unde s-au înregistrat valori termice cu până la 12....14 grade mai scăzute faţă de ziua precedentă. Cerul a prezentat înnorări accentuate în prima parte a zilei în jumătatea de vest a ţării, iar după-amiaza şi la începutul nopţii mai ales în centru, est şi sud-est. Pe arii extinse în vest, sud-vest, centru și nord și local în restul teritoriului s-au semnalat averse torenţiale, frecvente descărcări electrice şi intensificări ale vântului cu viteze ce au depășit la rafală 70...80 km/h în regiunile sudice și centrale, iar pe raza localităților Tîrgu Ocna, Bechet, Joseni, Târgoviște, Dej, Târnăveni, Videle, Alexandria, Turnu Măgurele și Cotnari s-au consemnat vijelii. În județele Ilfov (inclusiv în municipiul București), Ialomița, Bacău, Dolj, Mehedinți, Caraș-Severin, Alba și Vâlcea a căzut grindină. Cantitățile de apă au depășit local 20 l/mp și izolat 30 l/mp, cumulându-se până la 60 l/mp la munte (Stâna de Vale). Temperaturile maxime s-au încadrat între 14 grade la Șiria și 36 grade la Zimnicea, iar la ora 06 se înregistrau valori termice cuprinse între 9 grade la Târgu Logrești și 19 grade la Galați și Tecuci.

**OBSERVAȚII**: Începând de ieri de la ora 06 au fost în vigoare **57 mesaje** privind manifestări specifice instabilității atmosferice temporar accentuată dintre care:
-  **30 mesaje de avertizare meteorologică cod portocaliu**( 8 emise de CNPM pentru Muntenia, 7 emise de SRPV Sibiu, 6 emise de SRPV Craiova, 4 emise de SRPV Bacău, 3 emise de SRPV Cluj-Napoca, 2 emise de SRPV Timișoara);

- **27 mesaje de atenționare meteorologică cod galben** (9 emise de CNPM pentru Muntenia, 6 emise de SRPV Bacău, 5 emise de SRPV Timișoara, 3 emise de SRPV Craiova, 2 emise de SRPV Sibiu, 1 emisă de SRPV Constanța, 1 emisă de SRPV Cluj-Napoca).

**LA BUCUREŞTI**

**Pe parcursul zilei vremea a fost în general frumoasă** dar călduroasă, iar noaptea a devenit instabilă. Cerul a fost variabil, cu înnorări accentuate în special în prima parte a nopții, când s-au semnalat averse torențiale, frecvente descărcări electrice și intensificări de scurtă durată ale vântului. Cantitățile de apă acumulate au fost de până la 33 l/mp (la Afumați), iar în unele cartiere au fost consemnate căderi de grindină. Temperatura maximă a fost de 34 de grade la Filaret și 33 de grade la Afumați și Băneasa, iar la ora 06 se înregistrau 15 grade la Băneasa și Filaret și 16 grade la Afumați.

**3. Prognoza meteorologică în intervalul 04.09.2017, ora 09.00 – 05.09.2017, ora 09.00**

**ÎN ŢARĂ**

**Valorile termice vor continua să scădă** în toate regiunile, iar în cele vestice, nordice și centrale acestea vor caracteriza o vreme răcoroasă. Vor fi înnorări și va ploua în vest, nord și local în centru și la munte. În restul teritoriului înnorările vor fi temporare, iar ploile se vor semnala izolat, mai ales în prima parte a zilei. Noaptea cerul va deveni variabil și doar în zona montană vor mai fi ploi slabe, de scurtă durată. Vântul va sufla moderat, cu intensificări locale, îndeosebi la munte și în sudul teritoriului. Temperaturile maxime se vor încadra între 15...16 grade în zonele depresionare și 27 de grade în sud-est, iar cele minime vor fi cuprinse între 7 și 18 grade, cu cele mai ridicate valori pe litoral.

**LA BUCUREŞTI**

**Vremea se va răci semnificativ** față de ziua precedentă. Cerul va fi variabil, iar vântul va sufla moderat, cu unele intensificări în cursul zilei. Temperatura maximă va fi de 25...27 de grade, iar cea minimă de 11...13 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 31.08.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.09.2017-03.09.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare**